圜悟和尚讚三首  其一
作者：釋宗杲
朝代：宋

paragraphs: 道大德備之詞，讚師之真。
此處無金二兩，俗人酤酒三升。
超佛越祖之談，讚師之禪。
削圓方竹杖，鞔卻紫茸氈。
無可論，無可說，正是守著繫驢橛。
那堪更言七坐道場三奉詔旨，大似鄭州出曹門，且喜沒交涉。
降此之外，畢竟如何。
江南兩浙，春寒秋熱。
寄語諸方，不要饒舌。